དེ་ལྟར།ང་ལ་འཛིན་གྲྭ་གཉིས་ལ་ཀྲུང་གོའི་ལོ་རྒྱུས་འཁྲིད་པའི་འགན་བབ་སོང་།འཛིན་གྲྭ་རེ་ལ་སློབ་མ་དྲུག་ཅུ་ལ་ཉེ་བ་འདུགཚང་མ་བསང་ཆུ་རྫོང་གི་ཁོངས་གཏོགས་ཏེ།ཙ་ཡུས་དང་འབོ་ར།ཨ་མཆོགསྒྱིས་ཚང་།རྒན་གྱའི་ཕྱོགས་ཀྱི་སློབ་མ་རེད།ངས་ཁོ་ཚོ་མཐོང་དུས་རང་ཉིད་ཀྱི་སློབ་འབྲིང་གི་འཚོ་བ་དེ་དྲན་བྱུང་།སློབ་ཁང་དང་འདུག་སྟེགས།སྒོ་སམ།སློབ་གྲོགས་ཚོའི་ངོ་གདོང་དང་།ལྷད་མེད་ཀྱི་དགོད་སྒྲ།ཀུ་རེ་རྩེ་བའི་རྣམ་འགྱུར།དགེ་རྒན་ཚོས་སློབ་ཁྲིད་བྱེད་པའི་ཚུགས་ཀབཀའ་བཀྱོན་གནང་ཚུལ།ཁོང་ཚོའི་ལྷག་བསམ་དང་ཡོན་ཏན།སྙིང་སྟོབས་དང་ཆོད་སེམས།རྒྱུགས་འབྲས་ཀྱི་འཕར་ཆགརྩལ་སྦྱོང་ར་བ།གཡུ་འབྲུག་ཚོམས་ཆེན།ཚོམས་ཆེན་སྟེང་གི་སྤྲོ་ཚོགས།སློབ་གྲྭའི་ཐང་ཆེན།ཐང་ཆེན་མདུན་གྱི་གསོམ་སྡོང་།གསོམ་སྡོང་འོག་གི་དཔེ་ཀློགཐོག་དང་པོའི་གསོམ་སྡོང་འོག་གི་དུས་ཆད།མཐར་ཕྱིན་ཁར་བློས་མི་ཐོངས་པའི་སེམས་ཁམས་སོགས་ཐམས་ཅད་གློག་བརྙན་ཇི་བཞིན་ཡིད་ལ་ཤར་བྱུང་།